**Ministru kabineta rīkojuma projekta „Grozījums Ministru kabineta 2017.gada 28.marta rīkojumā Nr.141 “Par likumprojekta „Par vidēja termiņa budžeta ietvaru 2018., 2019. un 2020.gadam” un likumprojekta „Par valsts budžetu 2018.gadam” sagatavošanas grafiku”” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Saskaņā ar Likuma par budžetu un finanšu vadību 21.panta pirmajā daļā noteikto Ministru kabinets līdz attiecīgā gada 15.oktobrim iesniedz Saeimai gadskārtējā valsts budžeta likuma projektu (budžeta likumprojektu paketi) nākamajam saimnieciskajam gadam, priekšlikumus par grozījumiem likumos, lai tie atbilstu budžeta pieprasījumiem, un gadskārtējā valsts budžeta likuma projekta (budžeta likumprojektu paketes) paskaidrojumus. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2017.gada 28.marta rīkojums Nr.141 „Par likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta „Par valsts budžetu 2018.gadam” sagatavošanas grafiku”, kurā noteikti izpildes termiņi likumprojekta „Par vidēja termiņa budžeta ietvaru 2018., 2019. un 2020.gadam” un likumprojekta „Par valsts budžetu 2018.gadam” (turpmāk – Ministru kabineta rīkojums Nr.141) sagatavošanas pasākumiem.Šobrīd izskatīšanai Saeimā ir nodoti Ministru kabinetā akceptētie ar Valsts nodokļu politikas pamatnostādnēm 2018.-2021. gadam saistītie likumprojekti. Ņemot vērā plānotās nodokļu reformas pasākumu ietekmi uz tautsaimniecību, aktualizēt makroekonomisko rādītāju, ieņēmumu un vispārējās valdības budžeta bilances prognozes būs iespējams pēc likumprojektu apstiprināšanas Saeimā.Ņemot vērā iepriekš minēto, Finanšu ministrija ir sagatavojusi grozījumu Ministru kabineta rīkojumā Nr.141., paredzot precizēt rīkojuma pielikuma 9. - 17.punktā noteiktos termiņus. Sagatavotajā rīkojuma projektā tiek precizēti izpildes termiņi Fiskālo risku deklarācijas sagatavošanai un izskatīšanai Ministru kabinetā, informatīvā ziņojuma “Par makroekonomisko rādītāju, ieņēmumu un vispārējās valdības budžeta bilances prognozēm 2018.–2020. gadā” izskatīšanai Ministru kabinetā, informatīvā ziņojuma “Par valsts budžeta izdevumu pārskatīšanas 2018., 2019. un 2020. gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020. gadam” un likumprojekta “Par valsts budžetu 2018. gadam” izstrādes procesā” izskatīšanai Ministru kabinetā, diskusiju un Ministru kabineta galīgā lēmuma pieņemšanai par valsts budžeta prioritārajiem pasākumiem 2018., 2019. un 2020.gadam, maksimāli pieļaujamā valsts budžeta izdevumu kopapjoma un ministriju maksimāli pieļaujamā valsts budžeta izdevumu kopējā apjoma 2018., 2019. un 2020.gadam aprēķināšanai, ministriju valsts budžeta pieprasījumu 2018., 2019. un 2020.gadam sagatavošanai un iesniegšanai Finanšu ministrijā, kā arī budžetu pavadošo likumprojektu (budžeta likumprojektu paketes) sagatavošanai, iesniegšanai un izskatīšanai Ministru kabinetā. |
|  3. | Projekta izstrādē iesaistītās institūcijas | Projekts šo jomu neskar. |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību kā valsts saimniecības nozari neietekmē un administratīvo slogu nerada.  |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka sagatavotais projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. |
| 2. | Sabiedrības līdzdalība projekta izstrādē | Projekts neparedz ieviest izmaiņas, kas varētu ietekmēt sabiedrības intereses.  |
| 3. | Sabiedrības līdzdalības rezultāti | Projektu izstrādā Finanšu ministrija savu funkciju ietvaros saskaņā ar normatīvajos aktos noteikto deleģējumu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī netiek paredzēta esošu institūciju likvidācija vai reorganizācija.  |
| 3. | Cita informācija | Nav. |

**III. - V**. sadaļa: projekts šo jomu neskar.

Finanšu ministre D. Reizniece – Ozola

Adijāne, 67095437

Zane.Adijane@fm.gov.lv